Europäische Religionsfrieden Digital
edition published: 2013
language: deu
availability: This file is licensed under the terms of the Creative Commons License CC-BY 4.0 (Attribution 4.0 International) (https://creativecommons.org/licenses/by/4.0/)

Warhafftige Neue Zeitung auß Franckreich, als Nemlich das Edict und Erklärung des Durchleuchtigen und Christlichen Fürsten und Herrn, Herrn Carlen des Neundten dieses Na - mens, König in Franckreich, Von wegen der fridshandlung / und hinlegung der Empörung, so gegenwertige zeit zwischen seiner Königlichen Würden und dem hochgebornen Printzen von Conde sampt seinen mitverwanten wider in gemeltem Königreich entstanden unnd eingerissen. Zusampt Angehenckter Schlacht, so vor Paris gehalten ist worden.

Auß Frantzösischer Sprach fleissig verteütschet. Anno M. D. LXVIII.

Edict und Erklärung von der Königlichen Würden in Franck - reich, Carolo [Korrigiert aus: Caralo.] dem 9., außgangen, von wegen der friedshand - lung unnd hinlegung der empörungen, so in ge - meltem Königreich wider entstanden.

Wir, Carl, von Gottes gnaden König in Franckreich, entbieten allen / denen, so gegenwürtigen Brieff sehen werden, unsern Grüß. Als Wir, waz groß ubel und elend durch diese empörung und kriege entstanden [Korrigiert nach Druck 2 aus: kriegeentstanden.] / unnd welcher massen durch die selbigen / Unser Königreich ein zeit - lang und noch jetzt belestiget, zu gemüt gefüret, auch ferners be - trachtet, was grosses jammers noch erfolgen möchte, wo der Allmechtig Gott durch sein gnad und barmhertzigkeit nit frid - liche mittel bescherte, Damit auch Wir gemelten jamer, elend und alles ubel, so dahero entspringt, abschaffen / und unsere Un - terthanen in gutem frieden und einnigkeit (wie jeder zeit unser Will und Meinung gewesen) leben möchten, So fügen Wir jedermeniglichen zuwissen, das wir nach gehabtem Rath un - sere geliebte Frau Mütter und Brüdern, des Hertzogen vonn Angiers, Unseres Leutenampts generals, des Hertzogen von Alanson, Fürſten Unsers Geblüts, auch anderer mehr für - treflich personen Unsers geheimen Raths auß oberzelten und vielen andern hochbeweglichen ursachen / Unser pacification Edict, so den 19. Martii / Anno 62. publiciert, zubestetigen, da es von nöten fürgenommen, auff das denselbigen nach in allen Puncten und Articulen gelebet, gleich als wenn solchs von wort zü wort allhie geschriben, inserirt, gesetzt, statuiert und declariert, verordnet were, wie Wir denn hiemit auch setzen, statuirn und verordnen, declariern / wöllen und gefelt uns wie volgt:

[Art. 1] Nemlich, das alle die, so sich zu der vermeinten Religion be - kennen, des gemelten pacification Edicts rein unnd einfeltig - lich sich gebrauchen [Korrigiert nach Druck 2 aus: gebraucheu.] mögen / unnd demselbigen in allen seinen Puncten und Articulen / nach laut und inhalt der ersten form / volnziehung beschehe. Derwegen wir alle Restrictiones, declara - tiones, modificationes, interpretationen, so von anfang biß da - hero uber dasselbig gemacht worden, hiemit gentzlich auffgeha - ben sein wöllen.

[Art. 2] So vil anlangt die Herren unnd vom Adel, so des standes seind, das sie vermög gedachts pacification Edicts in iren heu sern predigen könten lassen, dieweil Wir in keinen zweifel setz - en, dieselbige underm schein der Predigen und was zunachtheil oder mißbreuchen für zunemen, nicht gesinnet, Wöllen Wir, das irent unnd derenthalben, so zu inen in die Predig gehn, alle Restriction gleichsfall hiemit abgeschaffen sein.

[Art. 3] Ferners, die Herren und Edelleuth in der Provintz, im fall sie vorgemelts standts seind, sollen / sie deren freyheit des vil ge - melten Edicts auch geniessen / und in iren Heusern / gleich wie andere Predigen anzustellen, macht haben. Doch so vil die gantze Graffschafft der Provintz betrifft, sol allein zu Merindol gepre - diget werden.

[Art. 4] Alle die jhenigen, so der obgedachten reformierten Religion sein, sollen widerumb heim ziehen / unnd under Unserm schutz und schirm sein, auch bey allen iren güteren, Empteren / und Dig - niteten (weß Standts die seyen) erhalten und gehandhaben wer - den, in welchen sie nicht irren noch hindern sol / eintzig Edict, Patenten, Decret, Proceß, urtheil noch Arrest, so wider die ab - gestorbenen oder nach lebendigen von anfang dieser letzten Em - pörung biß dahero geschehen oder gerangen sein möchte. Es soll auch das obgemelt verstanden werden / nit allein, was sich zuge - tragen von wegen der Religion, einfürung frembdes Kriegß - volcks, vergaderung, einziehung Gelts und Legationen, so vor und nach diser letzten Empörung auß Unserm Königreich, auß geheiß Unsers geliebten Vettern, des Printzen von Con - de, in frembden [Der zweite Teil des Worts ist in der Vorlage beschädigt. Er wurde ergänzt nach Druck 2.] Nationen beschehen, sondern auch deßwegen, das sie sich also würcklich in Kriegsrüstung begeben, welches wir alles auffgehaben und verziehen haben wöllen, der gestalt, das solchs inen, iren Kindern und Erben an dero gütern oder ehren / zum wenigsten nit nachteilig oder verletzlich sein soll, und ist inen unnottürfftig, einige fernere versicherung von Uns zu haben, den Wir hiemit disem offenen Edict ihre personen und güter in volkomenliche freyheit einsetzen, auch sie von allen be - gangenen thaten, als versamlung, kriegsrüstungen, einnemung der Stätt unnd Gelt, auch geübter Rechtshandlung, gäntz lich erledigen.

[Art. 5] Damit auch niemands zweiflen möge / an dero gnädigen willen und wolmeinung, so Wir zu gedachtem Unserm gelieb - ten Vettern, dem Printzen vonn Conde, tragen, haben Wir Uns erklert, Erkleren uns auch hiemit, das Wir inen vor un - sern Blutsverwanten, guten treuen unterthanen und diener halten unnd erkennen, wie wir auch gleichfals / alle Herren, Edelleuth, Bürger, Inwoner, Stätt, Gemeinten / und ande - re, so in unserm Königreich under unserm gehorsam leben / und in diesem jetzigen Krieg gedachtem Printzen gedient und behülf - lich gewesen, für unsere treue und gute unterthanen und die - ner achten und erkennen.

[Art. 6] Es sol auch mehr gedachter Unser Vetter / frey, quit und ledig sein, wie Wir ihnen dan hiemit disem offenen und ver - sigelten Edict / frey, quit und ledig zelen, nicht allein von wegen des Gelts, so durch ihnen und auß seinem geheiß bey Unsern Rentmeistern eingenommen [Korrigiert nach Druck 2 aus: einegnommen.], wie groß auch die Summen seien, sonder auch von dem, daz er und die seinen, wie obgemelt, in den Steten, Gemeinten, Wechselbencken, Kirchenfellen und Renten / an Gelt zu - samenbracht / und im gegenwertigen Krieg [Korrigiert nach Druck 2 aus: Krie.] angewend haben möchte, hievon wir inen, die seine / und welche er hirinnengebraucht [Korrigiert nach Druck 2 aus: hirinnenebraucht.], auch diejenigen, so solchs gelt erlegt und dargestreckt [Korrigiert nach VD16 F2384 aus: dargestregckt.], gantz [Korrigiert nach VD16 F2384 aus: antz.] ledig erkennen also [Korrigiert aus: erkennenalso.], daz sie alle weder jetz noch künfftiglichen derwegen ersucht werden sollen. Gleicher gestalt soll auch denen, so auß geheiß gedachts un - sers Vettern neue Müntz geschlagen, Artilerey und Büchsen gegossen, Pulver und Salpeter gemacht, die Stätt bevestiget oder eingerissen, in gemein / und wo die in unserm Königreich funden, verzihen sein, wie wir dan derselbigen hiemit quit und ledig zelen wöllen, auch das sie künfftiglich in keinerley weiß o - der wegen derhalben angefochten werden.

[Art. 7] Waz von anfang jetzigs [Korrigiert aus: jetzisg.] Krigswesen biß zu eröffnung dises E - dict / an Gelt, Frucht oder anderer farenden habe / unsern unter - thanen entwendet, auch sunsten schaden zu gefügt [Korrigiert nach Druck 2 aus: gefütg.] sein möcht, sol sich niemands zubeklagen / noch auch nach suchs haben, derwegen unser wille ist, dißgemelt Edict, so in beiden Feldlegern [Korrigiert nach Druck 2 aus: Feldgleern.] auffgericht [Korrigiert nach Druck 2 aus: gauffericht.], zu Paris drey / und in allen andern Parlamenten 8. tag nach dato pu - bliciert und geschrien [Korrigiert nach Druck 2 aus: undgeschrien.] werden. Mittlerweil wöllen wir auch unseren Gubernatoren und Statt haltern ernstlich bevehlen [Korrigiert nach Druck 2 aus: gbeuehlen.], sollichs an al - len orten irer Empter und Gebieten gleichfals (on daz sie die publi - cation, so in den Parlamenten beschehen sollen, erwarten) auß zu lassen rüffen und daran zusein, daz demselbigen nachgesetzt, da - mit niemands die unwissenheit fürwenden künte / und sovil desto schleiniger alle uneinigkeit und verbitterung zu beden seiten ab und hingelegt [Korrigiert nach Druck 2 aus: hingelget.] werde. Und im fall nach disen [Korrigiert aus: nachdisen.] waz thäthlichs von einen furgenomen würde, sol er daßselbig widerumb zuerstaten schuldig sein.

[Art. 8] Befehlen und gebieten [Korrigiert nach Druck 2 aus: Bgbeiget vnefehlenen.] auch hiemit / allen unsern Parlamenten, daz, alß bald sie diß unser Edict entpfangen, dasselbige ohne [Korrigiert nach Druck 2 aus: ohneg.] jenigesaumnuß und vor allen dingen publiciert / und wie gebreichlich [Korrigiert nach Druck 2 aus: wieg ebreichglich.] / einregi - striern [Korrigiert nach Druck 2 aus: einreistriern.] lassen, so sollen unser general Procuratoren diß vilgemelt Edict begern / und uff die publication dringen, auch von uns keins fe - rern Befelchs oder Mandats deshalben gewertig sein, damit so vil desto gschwinder alle feindschafft ire endschafft erreichen mochte.

[Art. 9] Sovil die Stat Pariß und die Landschafft, so darzu gehört, anla - ngt, sol darinnen kein übung der reformirten Religion gestattet wer - den, wie dan im vorigen pacification Edict auch versehen, welchs des puncten halben noch in seinen ersten krefften verbleiben solle.

[Art. 10] Ferners wollen wir auch so [Korrigiert aus: auchso.] balt diß Edict in unserm parlament zu Pariß eröffnet und außgeschrien, daz alle die jenigen, so der vilgemelten reformirten Religion sind, ire Kriegßrüstung abschaffen, sich trennen und anheims begeben, die Stät und Vestungen, so sie eingenommen, on einigen verzug ubergeben / zu ihrem ersten stand, gewerb und handtierungen, und mit dern geschütz / und anderer [Korrigiert aus: undanderer.] Provision ein antworten, wie danauch alle privat häuser, so eingenomen, denen, so sie eigenthumlich zu stehn, widerumb eingeraumbt / und alle, so von wegen des Kriegs oder Religion gefengklich eingezogen worden sind, on einige Rantzion irer person güter halben [Korrigiert aus: perſōgůterhalbē.] ledig gelassen werden sollen.

[Art. 11-12] Damit auch hinfört alle ursachen / einige Tumults, Auffrures und Empörungen abgeschaffet / und Unsere underthanen gemu - ter umm sovil desto freundlicher vereiniget worden [Korrigiert aus: vereinigetworden.], dahero dan der recht gehorsam, den sie uns schuldig, fleüst, Verordnen und wöllen Wir, daz alle injuriert, schmach, beleidigung und alle [Korrigiert aus: undalle.] andere in die - sen Empörungen / vorloffenen handlungen, so biß hero under unsern underthanen uberhand genommen, hiemit gäntzlich erloschen und ab - gethon seye [Korrigiert aus: abgethonseye.], Ernstlich bey leibstraff gebietend, daz gemelte Unse re Underthanen, weß stands oder würden die auch seyen, hinfürder einander nicht schmehen, schelten / noch sonst im wenigsten beleydi - gen, auch einander nit mit verweisen ergangen handlungen an - reitzen, sonder fridsam / als Brüder, Freund und Mitburger sich mit einander vergleichen. Welche disem zuentgegen handlen / oder zu einiger schmach und zorn ursach geben werden, sollen on barmhertzigkeit und on einige Proceß / also bald auff dem Platz zur straff gezogen werden.

[Art. 13] Auff das auch alles mißvertrauen gäntzlich auffgehaben, sollen unsere unterthanen / aller bündnuß in und ausserhalb unsers Reichs müssig gehn, Sollen auch kein Gelt zusamen tra - gen noch Volck annemen, Dergleichen keine vergaderung und andere versamlung / ausserhalb deren, so inen in diesem E - dict ohn gewehr gestattet werden, das Wir inen hiemit bey ernst - licher straff / unnd als verächtern unserer ordnung / verbieten.

[Art. 14] Eben messiger gestalt und bey so hoher straff / gebieten wir inen hiemit auch, das sie die Geistlichen in volbringung ihres Got - tes dienst, geniessung ihres Einnkommens, Renten, Zehenden und Güter, noch auch in andern ihren freiheiten und gerechtig - keiten und waz inen zustehet, nicht beschweren, beleidigen oder ver - hinderen / und ihrer Tempel und Kirchen sich entschlagen, wie dann unsere Meinung ist, gemelte Geistliche jetz in ihren Kir - chen, Heusern, Gütern, Renten, Zehenden und Gülten / also wi - derumb eingelassen sein / unnd sich ihrer freiheit und Gottes - dienst on einige verhindernuß gebrauchen. [Art. 15] Wir wöllen und gebieten auch, das alles daz jhenig, so obvermelt, sampt den mehr gedachten pacification Edict (auff welchs wir uns ziehen / und das wir auch hiemit bestetigen) in unserm gantzen Königreich vest und stett gehalten und gehandhabt werde, biß so lang daz der Allmechtige Gott seine Gnad verleyhet, das wir unsere unter - thanen / in einer einheiligen Religion vergleichen widersehen mögen. Hierauff befelhen Wir allen Parlaments Herren, Balli - fen, Seneschallen und andern Richtern / und Bevelch habern oder iren Leutenampten, das sie diß unser Edict iren Emptern lassen verlesen, außschreiben und einregistrieren, auch verschaffen dem selbigen, das also nach allen Articulen stät und vest ge - lebt und gehorchet / und alle empörung geſtillet werden. Dann diß ist unser endlicher will. Des zu urkundt haben wir diß mit eigener hand underschriben / und unser Insigel anhencken las - sen. Geben zu Paris, den 23. Martij / im Jar nach Christi Ge - burt / 1568. und unsers Reichs im achten. Also signiert Carles. Und darunder durch den König in seinem Rath. Robertet. In gelbes Wachs, mit zwifachtem Per - gament durchzogen, versiegelt. Verlesen, publiciert und einregistriert auff verhören unnd begern des Königlichen general Procuratoris zu Pariß im Parlament den 27. Marcij, Anno etc. ut supra. Signirt. Tu Tillet.

Diß iſt ohngefehrlich der innhalt des vergangenen Edict / ſo durch das vorgeſetzt wider beſtetiget wirdt.

WJR Carl von Gottes gnaden Koͤnig in Franckreich / Entbieten allen und jeden ſo diß gegenwertig Edict ſe hen werden / Vnſere Gnad vnd Gruß / ꝛc. Wir ha - ben auß vor eingenommen Rath vnd vorſchlag vnſerer Blut uerwanten vnd Rath / auß vilen vrſachen vn̄ notwendigem be - dencken / ſo vns hiezu bewegt / geſprochen / geſetzt vnnd verord - net / ſprechen / erklaͤren / ſetzen vnd ordnen / woͤllens vnnd gefaͤlt vns alſo:

Das hinfuͤrder alle vnd jede von der Ritterſchafft / ſo Freye - hern ſind / Burgrecht oder Hoheoberkeit / auch die ſo frey Rit - terlehen haben / moͤgen in jhren Heuſern / darinnen ſie won - hafft / frey / vnd jrer" gewiſſen halben vnbeſchwert leben / vn̄ ſich">sich der Religion / welche ſie" die Reformierte nennen / gebrauchen / ſampt jrem Haußgeſindt vnd vnterthanen / ſo ſich freywillig vnd vngezwungen darzu ergeben vnd verfuͤgen woͤllen.

Andere vom Adel ſo Lehen tragen / moͤgen ſich auch gemel - ter Religion gebrauchen allein in jren Haͤuſern / fuͤr ſich vnnd jr Haußgeſind / doch der geſtalt / das ſie nicht geſeſſen in Staͤt - ten / Flecken vnd Doͤrffern / welche andere Herrn ſo Hoheober - keit haben / vnnd nicht vns zugehoͤren / denn in ſolchem fall ſoll jhnen nicht geſtattet werden an gemelten orten der reformi - erten Religion ſich gebrauchen / Er were denn / das jhnen ſolchs durch jhre Herren / Welche ſolche Hohe oberkeit / zu - ſtehet innſonderheit verguͤnd vnnd geſtat werde / vnd anderer geſtalt gar nicht.

Jn jegklicher Landuogtey / Ampt vnd Regierung / die an Stadt einer Landuogtey iſt / wie da iſt Peronne / Montdi - dier / Roye / Rochelle / vnd deren gleichen mehr die ſtracks vnnd immediate vnſerm Hohengericht dem Parlament vnderworf - fen ſeindt / woͤllen wir auff anſuchen deren vorgemelter Re - formierten Religion / eine Stadt ernennen vnd verordnen / in deren Vorſtat gedachte Religion geuͤbet vnnd gebraucht moͤg werden / vonn allen denen ſo inn gedachtem Ampt ſich darzu verfuͤgen woͤllen / vnnd anderer geſtalt oder an an - dern orten gar nicht.

Nichts deſto weniger aber ſoll ein jeder inn ſeinem Hauß frey moͤgen leben vnd wonen / ohne das er ſeines gewiſſen hal - ben ferrers erſuchen beſchwerdt / oder einigs wegs betrengt oder genoͤtiget werde.

Jnn allen Staͤtten da gemelte Religion geweſen / biß auff den 7. dieſes gegenwertigen Monats Martij / ſoll ſie fort an / neben denen Staͤtten / Welche wie geſagt / einem jedem Ampt vnnd Landtuogteien inſonderheit ernennet vnnd verordnet ſollen werden / jren fortgang / wie biß anhero haben. Alſo das an einem oder zweyen orten / innerhalb gedachter Staͤtt / nach dem ſolche von vns verordnet ſollen werden / die Reformierte Religion gehalten werde / Doch das die gemelte Reformierte Religion kein Tempel oder Kirchen der Geiſtlichen gebrau - chen / einnemen oder beſitzen.

Wir woͤllen auch / das Pariß / ſampt jhrem gantzen Bezirck vnnd Gebiet von gedachter Reformierten Religion exempt vnnd entlediget ſein vnnd bliben ſoll / jedoch das alle / ſo jre Heu - ſer / Renten vnnd einkommen / in gedachter Statt oder deren gebiet haben / widerumb darein ziehen / ſolche beſitzen rhuͤ - wiglich gebrauchen moͤgen / vnd jhres gewiſſens halben / weder von wegē verlauffener oder zuͤkunfftiger handlung / keins weg - genoͤtiget oder gezwungen / erſucht oder beſchwerd werden.

Alle Staͤtt ſollen in jhren vorigen ſtand vnd weſen zu freyer handthierung widerumb frey geſtelt.

Alle Gefangene / ſo in diſem Krieg / oder von wegen der Re - ligion inhafft ſein / ſollen zu beyden theilen reſpectiue on Rantzi - on / auch on beleidigung jrer perſonen / Haab vn̄ Guͤtern / frey / ledig vnd loß gelaſſen werden. Es ſollen aber hierin nit begrif - fen ſein / die Straſſenſchender / Rauber / Dieb / vnnd Moͤrder / dar ſolche in diſes Edict nicht gehoͤren.

Diſe Puncten ſeind alſo alle wie geſetz"> / in dem pacification Edict ſo zu Amboise den 19. Martij Anno ꝛc. im zwey vnd ſech - tziſten außgangen / vnder anderm inuerleibt / werden durch diß obgeſetzt Edict der pacification / wie darinn offt gemelt ver - newert / confirmiert vnd beſtetiget. Vnd an allen orten ſo">so es zu - uor noch nit publiciert ſol auch ſie von newem wider erklaͤret vnd außgeruffen werden. Gott gebe ſein gnad das ſolche pacification vnd befridigung ein langwerenden beſtand haben moͤge / AMEN.

Kurtzer außzug von der Schlacht fur Pareiß.

Weiter hat der von Conde / dieweil er dan noch vor Pareiß war / den Cardinal von Lothringen sampt ſeinem Enckel den von Guiſe jenſeit des waſſers / ſo allbereit naher Parieß ge - woͤlt / erſehen / darauff er jnen mit 300. Pferden nach geeilt / ſie gejaget vnd fluͤchtig gemacht / das ſie durch ein waſſer die Mar - ne genan̄t / dardurch auff Reims zuͤ entritten ſeind / doch iſt des Cardinals Plūder / ſeine Chorroͤck / Meßgewandt / Cardinal - hůt / Kelch vnd andere kleinoͤter mehr / ſo er ſtehts mit jm fuͤren laſſet / auff dem platz bliben / welches ein groſſes werth ſein ſoll. Da er geſehen das die ſachen alſo ſtehen / ſich bald wider auff Chalon gewendet / Der Freiherr vō Conflant iſt einer geweſen ſo den plunder niderlegen helffen / bald daruon ein Kuͤſten ge - oͤffnet / darauß ein Chorock genommen / jn angelegt / vnd iſt da - mit zu ſpott vnd gelechter des gemeldten Cardinals / alſo in das Leger zu dem von Conde vor Pariß gegangen / da jederman ge - meinet es were der beruͤrt Cardinal ſelbs.

Da ſie nun ettliche tag vor Pariß gelegen / der Koͤnig nie zu ſtreychen kommen woͤllen / biß das ſie ſahen das ſich die Condi - ſchen taͤglichen je stercker machten / hat die Koͤnigliche W. jren Schweitzern befelch thon / denn Condiſchen vnder das geſicht zuziehen / vnd ein Schlacht mit jnen halten / Auff welches die Schweitzer bald angezogen / die Condiſchen aber ſeind es noch den ſelben morgen gewar worden (welcher etwan̄ auff die ſechs - hundert pferd geweſen vnder welchen ſich der Koͤnig zu Frāck - reich hin̄ein ſtraubet / ein Feuſtling in der fauſt haltēd / der Herꝛ Coneſtabel aber zog die Koͤnigliche Wuͤrde wider hinnweg / wußte wol / dz er woes zu ſtreichen kaͤme / nit der letſtē einer wer / machete ſich als dann eilend wider in die Statt Pariß / Vnder gemeldten Schweitzern iſt" ein vber auß groſſe vnordnung ge - weſen / als man je geſehen hat / Da ſie nun zuſamen kamen / gien - ge es guͤtlich wol ab / wiewol der Printz von Conde ſelbs eig - ner perſon wol auff die 20. oder dreiſſig ſchuͤtz vnder ſie thet dannoch vber ſiben oder acht nicht auff dem platz bliben ſeind / Darnach die Schweitzer bey eiteler nacht ſich wider in die Statt gemacht.

Vnd bald nach diſem haben die Koͤnigiſchen vnd Condi - ſchen noch ein mal ein Schlacht gehalten / in welcher der alt Herr Conneſtabel todt bliben / vnd der Koͤniglichen W. Ober - ſter Secretarius / der von Aulbepine auß ſchrecken geſtorben / vnd andere vil mehr auff dem platz bliben.

Ettliche tag vor diſem Scharmuͤtzeln iſt ein mans perſon zu einem fuͤrnem̄en Herrn in hoͤchſt gemeldten Printzen von Condes Leger kommen / vnd jm die nach folgende lateiniſche verß preſentieret vnd vbergeben / welcher Herꝛ jnen zum offter - malen gefraget wer er ſey / vnd woher er kaͤme / aber nichts ant - worten woͤllen / vnd letſtlichen vor gemeldtem Herren verſch - wunden / derwegen vil vermeinen / Es ſey ein Engel Gottes ge - weſen / welche verß lauten wie volgt.

Feſtinat properans, curſu iam temporis ordo: Cum locus, & Franci Maieſtas priſca ſenatus, Papa, ſacerdotes, miſſæ, ſimulachra, dijqɜ Fictitij, atqɜ omnis ſuperis exoſa poteſtas Iudicio domini iuſto ſublata, peribunt.

Das iſt ſo vil geſagt / Die zeit erzeigt ſich heutigs tags ſchnel vnd eilend / dieweil aber das ort die alte Maieſtat vn̄ herꝛlichkeit des Frantzoͤſiſchē Rahts / der Bapſt / die Pfaffen / die Meſſen / die Goͤtzen vnd die erdichten Goͤtter / ja auch aller deren gewalt / ſo von Gott ſchon verhaſſet / mit gerechtē vrtheil Gottes auffgehaben iſt / zu grund gehen werden / was dz fuͤr ein geheimnuß ſey / wirdt die zeit oder das ende der Welt mit ſich bringen. AMEN.